CELEX: 62017CN0248
Language: hu
Date: 2017-05-11 00:00:00
Title: C-248/17. P. sz. ügy: A Törvényszék (első tanács) T-346/15. sz., Bank Tejarat kontra Tanács ügyben 2017. március 14-én hozott ítélete ellen a Bank Tejarat által 2017. május 11-én benyújtott fellebbezés

31.7.2017   
            
            
               HU
            
            
               Az Európai Unió Hivatalos Lapja
            
            
               C 249/19
            
         A Törvényszék (első tanács) T-346/15. sz., Bank Tejarat kontra Tanács ügyben 2017. március 14-én hozott ítélete ellen a Bank Tejarat által 2017. május 11-én benyújtott fellebbezés
   (C-248/17. P. sz. ügy)
   (2017/C 249/30)
   Az eljárás nyelve: angol
   
      Felek
   
   
      Fellebbező: Bank Tejarat (képviselők: S. Zaiwalla, P. Reddy, A. Meskarian solicitors, M. Brindle QC, T. Otty, R. Blakeley barristers)
   
      A másik fél az eljárásban: az Európai Unió Tanácsa
   
      A fellebbező kérelmei
   
   
               —
            
            
               a Bíróság állapítsa meg e fellebbezés elfogadhatóságát, és helyezze hatályon kívül a második ítéletben szereplő, a Törvényszék végzésének 1. és 2. pontját;
            
         
               —
            
            
               adjon helyt a Bank újabb jegyzékbe vétellel kapcsolatos kérelmének;
            
         
               —
            
            
               semmisítse meg a megtámadott jogi aktusokat a Bankra vonatkozó részükben; és
            
         
               —
            
            
               kötelezze a Tanácsot a fellebbezés és a Törvényszék előtti eljárás költségeinek viselésére.
            
         
      Jogalapok és fontosabb érvek
   
   A Törvényszék tévesen alkalmazta a jogot, amikor tévesen nem tulajdonított jelentőséget és/vagy nem kellő jelentőséget tulajdonított a Bank által előterjesztett bizonyítékoknak, és ezért elferdítette az azzal a kérdéssel kapcsolatban releváns alapvető bizonyítékokat, hogy a vitatott indokolásban szereplő állításokat a Tanács alátámasztotta-e.
   Az első fellebbezési jogalap kimenetelétől függetlenül a Törvényszék tévesen alkalmazta a jogot, amikor elferdítette az azzal a kérdéssel kapcsolatban releváns alapvető bizonyítékokat, hogy a vitatott indokolásban szereplő állításokat a Tanács alátámasztotta-e, és/vagy a bizonyítási terhet tévesen a Bankra hárította.
   Mind az első, mind pedig a második fellebbezési jogalap tekintetében, ha a Törvényszék a megfelelő elveket alkalmazta volna, és/vagy nem ferdítette volna el a fent említett bizonyítékokat, megsemmisítette volna a megtámadott jogi aktusokat.
   A Törvényszék tévesen alkalmazta a jogot, amikor megállapította, hogy a Tanács újra jegyzékbe vehette a Bankot azon indokok alapján, amelyeket az első ítélet előtt elő lehetett és kellett volna adni, és hogy a Tanács magatartása nem sértette az EUMSZ 266. cikket, valamint a jogerő, és/vagy a jogbiztonság, és/vagy a véglegesség, és/vagy a hatékonyság elvét, és/vagy a hatékony jogorvoslathoz való jogot, és/vagy a Bankot az Európai Unió Alapjogi Chartájának 47. cikke és/vagy az EJEE 6. és 13. cikke alapján megillető jogokat, és/vagy a megfelelő ügyintézés elvét, és/vagy az arányosság elvét.